June Arbeo

June Arbeo Sarriugarte (Durango, Bizkaia, 1999ko otsailaren 4a) bizkaitar atleta da.

2021eko ekainaren 13an, Valentzian jokatu zen 3.000 oztopo proban, 23 urtez azpiko mailan, Euskadiko errekorra hobetzea lortu zuen. Espainiako inoizko bigarren markarik onena ere egin zuen. 10.02.36. Denbora horri esker Europako txapelketan parte hartzeko gutxieneko marka eskuratu zuen.

June Arbeok, Scorpio taldeko korrikalariak, 2022ko maiatzean berea zen errekorra hobetu zuen Euskadiko errekorra 3.000 metroko oztopo proban. Huelvako meeting-ean 18 segundotan hobetu zuen. Orain, senior mailako marka berria honako hau da: 9.44.83. Senior mailan Europako txapelketetarako 4 segundutara gelditu da.

Kirolari ibilbidea 

June Arbeo, 2008an hasi zen kirol munduan murgiltzen, 9 urte zituela, Durangoko Kurutziaga ikastolan. 2012tik 2015era Durango Kirol Klubeko partaide izan zen eta 2015etik 2018ra Durangaldea Running taldean.

Lorpenak 

 2013an Euskadiko kadete mailako txapelduna oztopodun 1500 metroko proban Durangon.

 2014an Elorrioko San Txibiri lasterketan Kadete mailan txapelduna.

 2014an Durangon, Euskadiko 3000m. proban txapelduna.

 2016an Euskadiko absolutu mailako txapelduna 1500 metroko proban Durangon.

 2016an Elgoibarko gau krosean 2. postua.

 2016an Antxintxikak antolaturiko Arrasate-Oñati Krosaren XXXIII.edizioan 3 emakume onenen artean sailkatu zen.

 2017an Euskadiko junior mailako txapeldunordea krosean Sopuertan.
 2017an Euskadiko absolutu mailako txapelduna oztopodun 3000 metroetako proban Durangon.
 2017an Espainiako junior mailako txapeldunordea oztopodun 3000 metroetako proban Granollersen.
 2017an Zornotzako Nazioarteko Krosean txapelduna.

 2018an Euskadiko junior mailako txapelduna krosean Amurrion.

 2018an Euskadiko junior mailako errekorra oztopodun 3000 metroetako frogan.
 2018an Espainiako junior mailako txapelduna oztopodun 3000 metrotako frogan Murtzian.
 2018an 3. postua oztopodun 3000 m. proban Los Corrales de Buelnan.
 2018an LXXV Juan Mugarza nazioarteko krosean 4. postua.
 2018an Aldujar-en Campeonato de España Universitario lasterketan 3. postua.

 2019an Euskadiko kros txapelketan hirugarren postua lortu zuen Ordizian.
 2019an Bajo Asóngo 14. Herri lasterketan txapelduna Colindresen.
 2019 oztopodun proban txapelduna.
 2019an Aranda de Dueroko XXXIV Cross de la Constitución lasterketan, txapelduna.
 2019 Euskadiko kros txapelketa Ordizian 3. postua.
 2019an la Milla de Santander lasterketan 5. postua.
 2019an Xemeingo kros mistoan 1.postua David Garcia bikotearekin.
 2020an Zilarrezko domina irabazi zuen Espainiako atletismo txapelketan, 3.000 metroko oztopoen proban.
 2021ean 3.000 oztopo proban, 23 urtez azpiko mailan, Euskadiko errekorra hobetzea lortu zuen. Espainiako inoizko bigarren markarik onena ere egin zuen. 10.02.36 eta Europako txapelketan parte hartzeko aukera eskuratu.
12. postua lortu zuen Europako atletismo txapelketan.
2022ko maiatzean Huelvako meeting-ean 18 segundotan hobetu zuen Euskadiko errekorra 3.000 metroko oztopo proban, 9.44.83. denbora eginda. Senior mailan 4 segundutara gelditu da Europara joateko.

Merezimenduak 
 2018an Espainiako junior mailako kroslari erregularrenari saria.
 Kroseko atleta onenen ANOC saria SUB 20 emakumezkoetan.

Zutabeak 
Anboto aldizkariko zutabegilea ere bada June Arbeo. Kirolari buruzko zutabeak idazten ditu maiz.

Erreferentziak

Kanpo estekak 
 June Arbeoren curriculuma
 Lorpenak
 Runedia. Emaitzak

Bizkaiko kirolariak
Durangarrak
Euskal Herriko emakume atletak